En ejendomsmægler i Nørresundby havde natten til fredag ubudne gæster i butikken, men politiet tog indbrudstyven på fersk gerning.

Politiet anholdte natten til fredag en indbrudstyv, der var brudt ind ved en ejendomsmægler på Strandgade i Nørresundby. Politiet tog ham på fersk gerning. Aalborgs politi reagerede hurtigt, da beboere i en ejendom omkring kl. 4 fredag morgen ringede til politiet. De havde hørt en person sparke døren ind ved ejendomsmægleren. En hundepatrulje ankom kort efter til stedet og anholdte den udbudne gæst på fersk gerning. Indbrudstyven er en 27-årig mand fra aalborg. Han sidder nu i detentionen i Aalborg og vil blive afhørt i løbet af fredag morgen.